אין כל הדברים הללו אמורים אלא בנותן כל נכסיו ולא שייר כלום אבל אם שייר כלום שלא נתן דינו כמתנת בריא שאינה נקנית אלא בקנין  <i>הגה: ולאו דוקא קנין אלא ה"ה משיכה או מסירה או הגבהה כל אחד לפי קנינו בין קרקע בין מטלטלין ודוקא במתנה כזו מהני מסירתו אבל מתנת ש"מ שיכול לחזור בו לא מהני תפיסה כלום וע"ל סעיף י"ו </i> ואפילו אם מת צריך קנין לפיכך אם עמד אינו יכול לחזור בו וכמה יהא השיור אפילו כל שהוא בין קרקע בין מטלטלין <i>הגה: וי"א דבעינן שיור כדי פרנסתו</i>